Diari Oficial de la Generalitat Valenciana


Sumari del DOGV 679, del 13-10-1987 (1987/809755)

ORDRE de 29 de setembre de 1987, de la Conselleria d'Agricultura i Pesca, per la qual es concerten ajudes als agricultors les explotacions dels quals resultaren afectades per les tempestes de 1987.
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/09/29/(2)/dof/vci/html**

### Dades del document

Número de DOGV
:   679

Data del DOGV
:   13-10-1987

Secció del DOGV
:   DISPOSICIONS GENERALS

Número del document
:   1987/809755


Data del document
:   29-09-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 29 de setembre de 1987, de la Conselleria d'Agricultura i Pesca, per la qual es concerten ajudes als agricultors les explotacions dels quals resultaren afectades per les tempestes de 1987.  
Les tempestes produïdes durant l'estiu de 1987 han provocat pèrdues greus en part de les produccions agrícoles de diverses àrees de l'interior de la Comunitat Valenciana.  
La incidència d'aquests fenòmens ha estat especialment greu, inusual i concentrada en una sèrie de termes municipals de la zona de secà de la Comunitat Valenciana. Els danys han deteriorat de manera considerable l?economia de les famílies que tenen com a principal font d'ingressos les rendes agràries i han produït sensibles pèrdues en el valor de les collites.  
Davant aquesta situació, la Conselleria d'Agricultura i Pesca, amb independència d'altres tipus d'ajudes que poguessen arbitrar-se, ha decidit d'establir una sèrie de mesures que pal·lien en allò que siga possible els greus efectes produïts.  
Les actuacions han d'atendre tant a facilitar les ajudes que permeten dur a terme els treballs preparatoris de la propera collita, com indirectament a donar suport als treballadors agrícoles que s'han vist privats de les seues expectatives de col·locació.  
L'ajuda consisteix en la subvenció de crèdits preferents, que concediran les Caixes d'Estalvi, Caixes Rurals, Cooperatives Agràries amb Secció de Crèdit i altres Entitats Financeres, per tal que el finançament atorgat resulte més favorable dins les possibilitats amb què compta la Conselleria d'Agricultura i Pesca.  
En atenció d'aquests motius, a proposta del Director General de la Producció Agrària,  
ORDENE:  
Article primer  
El Consell de la Generalitat Valenciana, mitjançant la Conselleria d'Agricultura i Pesca, atorgarà subvencions als agricultors les explotacions dels quals es troben ubicades a la Plana de Requena-Utiel, en particular als termes municipals de Requena, Utiel, Sinarcas i qualsevol altre de la zona descrita que pogués haver resultat afectat per les tempestes de l?estiu de 1987.  
Article segon  
La quantitat total de crèdit que se subvencionarà serà de quatre-cents milions de pessetes i la bonificació sobre el tipus d?interès equivalent a tres punts, en les condicions establertes a l'Acord de 13 d'abril de 1987, del Consell de la Generalitat Valenciana, pel qual s'aprova el Conveni Marc entre la Generalitat Valenciana i les Entitats financeres operants a la Comunitat Valenciana (DOGV 11-5-87, núm. 583).  
Article tercer  
S'estableixen les modalitats d'ajuda següents:  
1) Quantia màxima: 1.500.000 pessetes.  
2) Termini màxim: tres anys, amb un de manca.  
3) Amortització: quotes anuals constants o decreixents d?amortització, fetes efectives per anys vençuts des del 16 de novembre.  
4) Tipus d?interès màxim: 11%.  
5) La quantia de cadascun dels préstecs es determinarà d'acord amb els criteris següents:  
a) Fruiters de secà: 180.000 Pta./Ha.  
b) Ametler: 130.000 Pta./Ha.  
c) Olivera: 90.000 Pta./Ha.  
d) Vinya de vinificació: 120.000 Pta./Ha.  
e) Gira-sol: 70.000 Pta./Ha.  
f) Dacsa: 100.000 Pta./Ha.  
6) En tot cas, un sol beneficiari no podrà depas sar, pel conjunt de conceptes acumulats i en tot l?àmbit de la Comunitat Valenciana, la quantitat d'un milió cinc-centes mil pessetes (1.500.000 Pta.) de préstec. Hom entendrà, a l?efecte previst en aquesta Ordre, que sols podrà existir un beneficiari per cada unitat familiar o de fet.  
Article quart  
Les sol·licituds per obtenir aquestes ajudes es presentaran a la Conselleria d'Agricultura i Pesca, fins el 31 d'octubre de 1987; hom utilitzarà els impresos normalitzats, editats per aquesta, que seran facilitats pels Serveis Territorials i per les Agències d'Extensió Agrària de la Conselleria.  
DISPOSICIONS FINALS  
Primera. La Conselleria d'Agricultura i Pesca elaborarà, abans del 10 d'octubre un Conveni Sectorial per a Cobertura de Danys en l'agricultura, acollit al Conveni Marc Generalitat Valenciana-Entitats financeres per a 1987, que haurà de complir els requisits que s'hi estableixen. En dit Conveni Sectorial s'hauran d?especificar les condicions de les ajudes que concediran les Entitats Financeres.  
Segona. Es faculta la Direcció General de la Producció Agrària per al desplegament d'aquesta Ordre, que entrarà en vigor el mateix dia de la publicació al Diari Oficial de la Generalitat Valenciana.  
València, 29 de setembre de 1987.  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI